આપણા ઋષિ મુનિઓએ શાસ્ત્રો તથા પુરાણોમાં કેટલીક અદ્ભુત વાતો લખી છે. મનુષ્યો જો તેને અનુસરે તો તેનાં જીવનમાં કોઇ દુઃખ ઉત્પન્ન થતું નથી. જો ભાગ્યવશાત્ દુઃખ આવી પણ પડે તો તેને તેનો કોઇ રંજોગમ થતો નથી. મહાત્મા નરસીં મહેતાનાં પત્ની માણેક મહેતી ગુજરી ગયાં. નરસીં ભગત બે હાથમાં કિરતાર વગાડતા વગાડતા નાચવા લાગ્યા કે ભલું થયું ભાંગી જંજાળ, સુખે ભજીશું શ્રીગોપાળ. સંત મહાત્મા, જ્ઞાની તો પરમ દુઃખની ક્ષણોમાં પણ પરમ આનંદ અનુભવે છે. શાસ્ત્રોનો સાર જે મગજમાં બેસાડે છે તે મનુષ્ય આ જન્મ સહિત બીજા જન્મોમાં પણ અપાર સુખ અનુભવે છે. આવો આપણે શાસ્ત્રોમાંથી કેટલાંક ઉત્તમ મોતી જોઇ તેનું મૂલ્ય સમજીએ.